

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 358/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 9Γ8ΚΩΨΑ-ΓΘΡ | **«Έγκριση απόφασης Τ.Σ. Παντάνασσας περί επέκτασης δικτύου άρδευσης στη θέση «Κάμπος Λιακάκη»** |

Στην Άρτα σήμερα την πέμπτη (5η) του μηνός Αυγούστου του έτους 2019 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 16968/1-8-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Παπαλέξης Ιωάννης « 7. Βασιλάκη-Μητρογιώργου Βικτωρία « 8. Βλάρας Γρηγόριος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Παπάζογλου Χαράλαμπος « 3. Καραγεώργος Γεώργιος « 4. Στασινός Παύλος « 5. Παπαμιχαήλ Κων/νος « 6. Ντέμσια Αικατερίνη « 7. Ζυγουβέλης Παναγιώτης « 8. Κοσμάς Ηλίας « | 1. Κατσαντούλα Αναστασία Μέλος 2. Κιτσαντά Ευαγγελίτσα « 3. Παπακίτσος Στέφανος « 4. Μπαλάγκας Γεώργιος « 5. Παπαιωάννου Κωνσταντίνος « 6. Ξυλογιάννης Άγγελος « 7. Πετανίτης Δημήτριος « |

Στη συνεδρίαση παραβρέθηκαν ο Γενικός Γραμματέας του Δήμου κ. Ηλίας Σερβετάς και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για την συζήτηση ενός (1) έκτακτου θέματος μετά τη συζήτηση των τακτικών.

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν την έναρξη της συζήτησης αποχώρησαν ο κ. Παπαλέξης η κα Βασιλάκη και ο κ. Βλάρας.

Ο Πρόεδρος κήρυξε την έναρξη της συνεδρίασης και εισηγούμενος το 9ο τακτικό θέμα της ημερήσιας διάταξης **«Έγκριση απόφασης Τ.Σ. Παντάνασσας περί επέκτασης δικτύου άρδευσης στη θέση «Κάμπος Λιακάκη»** έδωσε το λόγο στον αρμόδιο αντιδήμαρχο κ. Κοτσαρίνη ο οποίος παίρνοντας το λόγο έθεσε υπόψη του Συμβουλίου τα εξής:

Έχοντας υπόψη :

1. Το αίτημα του Ζέρβα Γεωργίου του Νικολάου, ιδιοκτήτη καλλιέργειας ακτινιδίων στη θέση «Κάμπος Λιακάκη» στην Τ.Κ. Παντάνασσας, για επέκταση δικτύου άρδευσης με δικά του έξοδα, για την άρδευση του κτήματός του από το συλλογικό αρδευτικό δίκτυο της Παντάνασσας.
2. Την με αριθμ. 4/2019 Απόφαση Συμβουλίου της Τοπικής Κοινότητας Παντάνασσας με την οποία συναινεί στο αίτημα του Ζέρβα Γεωργίου του Νικολάου για επέκταση δικτύου άρδευσης στη θέση «Κάμπος Λιακάκη» για την άρδευση καλλιέργειας ακτινιδίων, με την υποχρέωση του αιτούντα για την αποκατάσταση του δρόμου στην πρότερη κατάσταση,

**Εισηγούμαστε**

την έγκριση της με αριθμ. 4/2019 Απόφασης Συμβουλίου της Τοπικής Κοινότητας Παντάνασσας για την επέκταση του δικτύου άρδευσης στη θέση «Κάμπος Λιακάκη», στην Τ.Κ. Παντάνασσας Τοπικού Συμβουλίου, με την υποχρέωση του αιτούντα, κ. Ζέρβα Γεωργίου του Νικολάου για την αποκατάσταση του δρόμου στην πρότερη κατάσταση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

       Αφού έλαβε υπόψη του τις διατάξεις του Ν.3463/06, του Ν.3852/10

και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την έγκριση της με αριθμ. 4/2019 Απόφασης Συμβουλίου της Τοπικής Κοινότητας Παντάνασσας για την επέκταση του δικτύου άρδευσης στη θέση «Κάμπος Λιακάκη», στην Τ.Κ. Παντάνασσας Τοπικού Συμβουλίου, με την υποχρέωση του αιτούντα, κ. Ζέρβα Γεωργίου του Νικολάου για την αποκατάσταση του δρόμου στην πρότερη κατάσταση.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 358/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*