

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 18/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 349/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΧΓΓΩΨΑ-Β9Μ | **«Αναμόρφωση προϋπολογισμού (ακύρωση της αριθμ. 328/2019 προηγούμενης απόφασης Δ.Σ.) (αριθμ. 159/2019 Α.Ο.Ε.)»** |

Στην Άρτα σήμερα την πέμπτη (5η) του μηνός Αυγούστου του έτους 2019 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 16968/1-8-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Παπαλέξης Ιωάννης « 7. Βασιλάκη-Μητρογιώργου Βικτωρία « 8. Βλάρας Γρηγόριος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Παπάζογλου Χαράλαμπος « 3. Καραγεώργος Γεώργιος « 4. Στασινός Παύλος « 5. Παπαμιχαήλ Κων/νος « 6. Ντέμσια Αικατερίνη « 7. Ζυγουβέλης Παναγιώτης « 8. Κοσμάς Ηλίας « | 1. Κατσαντούλα Αναστασία Μέλος 2. Κιτσαντά Ευαγγελίτσα « 3. Παπακίτσος Στέφανος « 4. Μπαλάγκας Γεώργιος « 5. Παπαιωάννου Κωνσταντίνος « 6. Ξυλογιάννης Άγγελος « 7. Πετανίτης Δημήτριος « |

Στη συνεδρίαση παραβρέθηκαν ο Γενικός Γραμματέας του Δήμου κ. Ηλίας Σερβετάς και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για την συζήτηση ενός (1) έκτακτου θέματος μετά τη συζήτηση των τακτικών.

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν την έναρξη της συζήτησης αποχώρησαν ο κ. Παπαλέξης η κα Βασιλάκη και ο κ. Βλάρας.

Ο Πρόεδρος κήρυξε την έναρξη της συνεδρίασης και εισηγούμενος το 1ο τακτικό θέμα της ημερήσιας διάταξης **«Αναμόρφωση προϋπολογισμού (ακύρωση της αριθμ. 328/2019 προηγούμενης απόφασης Δ.Σ.) (αριθμ. 159/2019 Α.Ο.Ε.)» έθεσε υπόψη του συμβουλίου την αριθμ. 159/2019 απόφαση και στη συνέχεια έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του συμβουλίου** τα εξής:

Με το άρθρο 8 του Β.Δ. 17-5/15-6-59 (ΦΕΚ 114/59 τεύχος Α') ορίζονται τα εξής:

«1. Διαρκούντος του οικονομικού έτους απαγορεύεται μεταφορά πιστώσεως από κεφαλαίου εις κεφάλαιον και από άρθρου εις άρθρον.

2. Εξαιρετικώς πλην των εν τω προϋπολογισμώ εγγεγραμμένων πιστώσεων δι' εκτέλεσιν έργων, περί ών το άρθρον 161 του δημοτικού και κοινοτικού κώδικος, επιτρέπεται η μεταφορά πιστώσεως ως εκπληρωθέντος του σκοπού ή καταστάντος ανεφίκτου προς επαύξησιν άλλης πιστώσεως αναγεγραμμένης εν τω προϋπολογισμώ του αυτού ή άλλου κεφαλαίου ή προς δημιουργία πιστώσεων δι' εκτάκτους και επειγούσας ανάγκας μη προβλεπομένας εν τω προϋπολογισμώ.

3. Η κατά μεταφοράν διάθεσις των κατά την προηγουμένην παράγραφον πιστώσεων πραγματοποιείται δι' ειδικών αποφάσεων του δημοτικού συμβουλίου εγκρινομένων κατά τας διατάξεις του άρθρου 1 του Ν.Δ. 3777/1957. Αι αποφάσεις δέον να κατονομάζουν τα κεφάλαια και άρθρα, προς αύξησιν των πιστώσεων των οποίων μεταφέρονται τα αναλαμβανόμενα ποσά ή να καθορίζουν τα νέα κεφάλαια και άρθρα, άτινα δέον να δημιουργηθούν οσάκις πρόκειται περί απροόπτου δαπάνης.

4. Προς πρόληψιν ενδεχομένης ανεπαρκείας των πιστώσεων δι' απροόπτους δαπάνας, αναγράφεται εν τω προϋπολογισμώ του δήμου πίστωσις υπό ίδιον κεφάλαιον υπό τίτλον «Αποθεματικόν» και άρθρον υπό τον τίτλον «Ποσόν διαθέσιμον προς αναπλήρωσιν των πιστώσεων, αίτινες ήθελον ευρεθή εν ανεπαρκεία, ως και δι' εκτάκτους και επειγούσας ανάγκας μη προβλεπομένας εν τω προϋπολογισμώ».

5. Δια την πληρεστέραν από πλευράς λογιστικής τάξεως παρακολούθησιν και εμφάνισιν της κινήσεως των δια μεταφοράς πραγματοποιουμένων κατά την παράγραφο 2 του παρόντος άρθρου αυξομειώσεων των πιστώσεων, η μεταφορά τούτων ενεργείται μέσω του εν τη παραγράφω 4 του παρόντος προβλεπομένου Κεφαλαίου του προϋπολογισμού».

Σύμφωνα με το Υπουργείο Εσωτερικών η αναμόρφωση του προϋπολογισμού αποτελεί κατ’ ουσίαν τροποποίηση της απόφασης με την οποία ψηφίστηκε αυτός. Άρα, για την έκδοση της τροποποιητικής του προϋπολογισμού απόφασης, απαιτείται η τήρηση του ίδιου τύπου και διαδικασίας, όπως ορίζεται στην κείμενη νομοθεσία. (**ΥΠ.ΕΣ. 28376/18.07.2012**). Σύμφωνα πάντα με το ίδιο έγγραφο, με τις διατάξεις της παρ. 5 του άρθρου 23 του ν. 3536/2007 ο νομοθέτης θέλει να ρυθμίσει ένα επιμέρους ζήτημα με τρόπο διαφορετικό από τα εν γένει ισχύοντα- και δη την προθεσμία εντός της οποίας η εποπτεύουσα αρχή ολοκληρώνει τον έλεγχο νομιμότητας της απόφασης αναμόρφωσης.

Από το παραπάνω έγγραφο συνάγεται ότι εκτός από την εισήγηση των αρμόδιων υπηρεσιών απαιτείται και η τήρηση του ίδιου τύπου και διαδικασίας, όπως ορίζεται στην κείμενη νομοθεσία, για τον προϋπολογισμό.

Το ισχύον θεσμικό πλαίσιο επιβάλλει τα τελευταία χρόνια την κατάρτιση του προϋπολογισμού σε χρόνο κατά πολύ προγενέστερο της λήξης του εκάστοτε οικονομικού έτους. Εξαιτίας της υποχρέωσης αυτής, δεν καθίσταται δυνατόν να συμπεριληφθούν στον υπό κατάρτιση προϋπολογισμό δαπάνες που προκύπτουν από έκτακτες και επείγουσες αιτίες κατά τη διάρκεια του έτους. Συνεπώς και προκειμένου να καλυφθούν τέτοιου είδους δαπάνες, οι οποίες δεν είχαν προβλεφθεί στον προϋπολογισμό του Δήμου του τρέχοντος έτους παρίσταται ανάγκη δημιουργίας ή ενίσχυσης πιστώσεων για την κάλυψη των αναγκών αυτών.

Συγκεκριμένα,

Με το αριθ. 14825/8-7-2019 έγγραφο της Τεχνικής Υπηρεσίας του Δήμου και κατόπιν της αριθ. 13120/14-6-2019 γνωμοδότησης του Τεχνικού Ασφαλείας και λόγω ότι προσλήφθηκαν στον Δήμο μας υπάλληλοι με οκτάμηνη σύμβαση μέσω του προγράμματος Κοινοφελούς εργασίας των οποίων τα μέσα ατομικής προστασίας δεν είχαν προβλεφθεί κατά την κατάρτιση του προυπολογισμού απαιτείται η αναμόρφωση του προυπολογισμού με την ενίσχυση των κάτωθι ΚΑ :

* ΚΑ 10-6061 πίστωση 132,08 €
* ΚΑ 20-6061 πίστωση 9.942,43€
* ΚΑ 30-6061 πίστωση 7.759,67 €
* ΚΑ 35-6061 πίστωση 4.171,84 €
* ΚΑ 70-6061 πίστωση 4.019,75 €

Επειδή η προμήθεια των εν λόγω ειδών ατομικής προστασίας απαιτείται άμεσα **(λόγω της επικινδυνότητας εργασιών χωρίς την χρήση ειδών ατομικής προστασίας)** και επειδή η προμήθεια θα γίνει μέσω διαγωνισμού και θα απαιτηθεί για την ολοκλήρωση της διαδικασίας τουλάχιστον δύο μήνες, κρίνεται απαραίτητη η αναμόρφωση του προυπολογισμού με την ενίσχυση των ανωτέρω ΚΑ.

Επίσης σύμφωνα με το αριθ. 43830/7-6-2019 εγγράφου του Υπουργείου Εσωτερικών και του άρθρου 3 του Ν. 4616/2019 (ΦΕΚ 86/Α/7-6-2019) η διάρκεια των συμβάσεων εργασίας ιδιωτικού δικαίου ορισμένου χρόνου του προσωπικού που περιλαμβάνεται στους προσωρινούς πίνακες κατάταξης της Προκήρυξης 3Κ/2018 (τ. ΑΣΕΠ 4/2018) και απασχολείται προσωρινά, σύμφωνα με την παράγραφο 18 του άρθρου 18 του ν. 2190/1994 (Α΄ 28), παρατείνεται, από τη λήξη τους μέχρι την ανάληψη υπηρεσίας των διοριστέων στις αντίστοιχες θέσεις, σύμφωνα με τους οριστικούς πίνακες διοριστέων της ίδιας Προκήρυξης και, κατ’ ανώτατο όριο, μέχρι τις 30 Οκτωβρίου 2019 και επειδή στον ΚΑ 20-6041 και 20-6054 η υπάρχουσα πίστωση δεν επαρκεί απαιτείται η αναμόρφωση του προυπολογισμού με την ενίσχυση των εν λόγω **ΚΑ και επειδή αφορά μισθοδοσία προσωπικού της Υπηρεσίας Καθαριότητας η οποία δεν είχε προβλεφθεί απαιτείται άμεσα η αναμόρφωση του προυπολογισμού**.

Επίσης από την προκήρυξη 3Κ απασχολούνται και θα συνεχίσουν να απασχολούνται μέχρι το τέλος του έτους δέκα τρία (13) άτομα με ασφαλιστικά μέτρα και η υπάρχουσα πίστωση στους ΚΑ 20-6041 και 20-6054 δεν επαρκεί και απαιτείται η ενίσχυσή τους **και επειδή αφορά μισθοδοσία προσωπικού Υπηρεσίας Καθαριότητας η οποία δεν είχε προβλεφθεί απαιτείται άμεσα η αναμόρφωση του προυπολογισμού.**

Κατόπιν των ανωτέρω, εισηγούμαστε την αναμόρφωση του προυπολογισμού με τη μεταφορά πίστωσης 132,08 € από τον 10-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα) στον 10-6061 με τίτλο «Παροχές ένδυσης (ενδυση εργατοτεχνικού και ένστολου προσωπικού)» ενισχύοντας αυτόν, πίστωσης 9.942,43 € από τον 20-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» στον ΚΑ 20-6061 με τίτλο «Παροχές ένδυσης (ενδυση εργατοτεχνικού και ένστολου προσωπικού)» ενισχύοντας αυτόν, πίστωσης 7.759,67 € από τον ΚΑ 30-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» στον ΚΑ 30-6061 με τίτλο «Παροχές ένδυσης (ενδυση εργατοτεχνικού και ένστολου προσωπικού)» ενισχύοντας αυτόν, πίστωσης 4.171,84 € από τον ΚΑ 35-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» στον ΚΑ 35-6061 με τίτλο «Παροχές ένδυσης (ενδυση εργατοτεχνικού και ένστολου προσωπικού)» ενισχύοντας αυτόν, πίστωσης 4.019,75 € από τον ΚΑ 70-6011.001 με τίτλο «Τακτικές αποδοχές (περιλαμβάνονται βασικός μισθός, γενικά και ειδικά τακτικά επιδόματα) (ΚΕΠ)» στον ΚΑ 70-6061 με τίτλο «Παροχές ένδυσης (ενδυση εργατοτεχνικού και ένστολου προσωπικού)» ενισχύοντας αυτόν, πίστωσης 54.000,00 από τον ΚΑ 20-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» στον ΚΑ 20-6041 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» ενισχύοντας αυτόν και πίστωσης 16.000,00€ από τον 20-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» στον ΚΑ 20-6054 με τίτλο «Εργοδοτικές εισφορές έκτακτου προσωπικού» ενισχύοντας αυτόν.

Τέλος, με το αριθ. 15259/11-7-2019 έγγραφό του το τμήμα Εσόδων του Δήμου αιτείται την αναμόρφωση του προυπολογισμού με την εγγραφή πίστωσης 7.000,00 € για καταβολή τελών κτηματογράφησης.

Ο Δήμος διαθέτει μεγάλο αριθμό ακινήτων για τα οποία δεν υπήρχαν επαρκή στοιχεία (τοπογραφικά διαγράμματα, τίτλοι ιδιοκτησίας κ.λ.π.) με αποτέλεσμα να υπάρξει καθυστέρηση στην υποβολή δήλωσης κτηματογράφησης και επειδή θα πρέπει να προχωρήσει **άμεσα** στην υποβολή δήλωσης ιδιοκτησίας για τα ακίνητά του στο κτηματολόγιο **μέχρι 15 Σεπτεμβρίου 2019** και να καταβληθεί το ανάλογο πάγιο τέλος κτηματογράφησης εισηγούμαστε την αναμόρφωση του προυπολογισμού με την μεταφορά πίστωσης 7.000,00 € από τον ΚΑ 10-6011 με τίτλο Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα) στον ΚΑ 00-6331.006 με τίτλο «Τέλη κτηματογράφησης» δημιουργώντας νέο ΚΑ.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

      Αφού έλαβε υπόψη διατάξεις του ΔΚΚ 3463/2006, Ν.1418/84  και την απόφαση

**ΑΠΟΦΑΣΙΖΕI ΟΜΟΦΩΝΑ**

Α.- Την ακύρωση της αριθμ.328/2019 προηγούμενης απόφασης του Δημοτικού Συμβουλίου η οποία αφορούσε την αναμόρφωση του προϋπολογισμού σύμφωνα με την αριθμ. 148/2019 α Ο.Ε.

Β.- Την **Αναμόρφωση του προϋπολογισμού (αριθμ.159/2019 αποφ. Ο.Ε.) ως εξής:**

1. Τη μεταφορά πίστωσης 132,08 € από τον 10-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα) στον 10-6061 με τίτλο «Παροχές ένδυσης (ενδυση εργατοτεχνικού και ένστολου προσωπικού)» ενισχύοντας αυτόν,
2. Τη μεταφορά πίστωσης 9.942,43 € από τον 20-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» στον ΚΑ 20-6061 με τίτλο «Παροχές ένδυσης (ενδυση εργατοτεχνικού και ένστολου προσωπικού)» ενισχύοντας αυτόν,
3. Τη μεταφορά πίστωσης 7.759,67 € από τον ΚΑ 30-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» στον ΚΑ 30-6061 με τίτλο «Παροχές ένδυσης (ενδυση εργατοτεχνικού και ένστολου προσωπικού)» ενισχύοντας αυτόν,
4. Τη μεταφορά πίστωσης 4.171,84 € από τον ΚΑ 35-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» στον ΚΑ 35-6061 με τίτλο «Παροχές ένδυσης (ενδυση εργατοτεχνικού και ένστολου προσωπικού)» ενισχύοντας αυτόν,
5. Τη μεταφορά πίστωσης 4.019,75 € από τον ΚΑ 70-6011.001 με τίτλο «Τακτικές αποδοχές (περιλαμβάνονται βασικός μισθός, γενικά και ειδικά τακτικά επιδόματα) (ΚΕΠ)» στον ΚΑ 70-6061 με τίτλο «Παροχές ένδυσης (ενδυση εργατοτεχνικού και ένστολου προσωπικού)» ενισχύοντας αυτόν,
6. Τη μεταφορά πίστωσης 54.000,00 από τον ΚΑ 20-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» στον ΚΑ 20-6041 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» ενισχύοντας αυτόν
7. Τη μεταφορά πίστωσης 16.000,00€ από τον 20-6011 με τίτλο «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» στον ΚΑ 20-6054 με τίτλο «Εργοδοτικές εισφορές έκτακτου προσωπικού» ενισχύοντας αυτόν, και
8. Τη μεταφορά πίστωσης 7.000,00 € από τον ΚΑ 10-6011 με τίτλο Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα) στον ΚΑ 00-6331.006 με τίτλο «Τέλη κτηματογράφησης» δημιουργώντας νέο ΚΑ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 349/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*